text: দৈনিক যুগান্তর বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ১৯৯৯ সালের ১ ফেব্রুয়ারি এটি প্রথম প্রকাশিত হয়। পত্রিকাটি যমুনা গ্রুপের একটি অংশ।
  
  পত্রিকার বিবরণ 
  যুগান্তর 'ব্রডশিট' আকারে মুদ্রিত হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ২০ পৃষ্ঠা। সপ্তাহে এক দিন মূল ব্রডশিট পত্রিকার সঙ্গে ম্যাগাজিন প্রকাশিত হয়।  ২০০০ সালের ১ ফেব্রুয়ারি  দেশের খ্যাতনামা সাংবাদিক গোলাম সারওয়ারের সম্পাদনায় এ পত্রিকাটি প্রথম প্রকাশিত হয়। সত্যের সন্ধানে নির্ভীক শ্লোগান নিয়ে যুগান্তর এ পর্যন্ত জাতীয় বিষয়ে সাহসী রিপোর্ট করেছে। যার ফলে অনেক সময় বিভিন্ন প্রতিকূলতার মোকাবেলাও করতে হয়েছে এ গণমাধ্যমটিকে। বিভিন্ন সময় হামলা ও মামলার শিকার হয়েছেন পত্রিকাটির সাংবাদিক ও কর্তৃপক্ষ।
  
  প্রতিদিনের আয়োজন 
  যুগান্তরে নিয়মিত আয়োজনে থাকে- খবর, সম্পাদকীয়, বাংলার মুখ, দশদিগন্ত, খেলাধুলা, আনন্দনগর, টিউটোরিয়াল,  চিঠিপত্র, বাতায়ন ইত্যাদি। এছাড়াও এ পত্রিকাটি নিয়মিত ভাবে বিভিন্ন ধরনের ফিচার পাতা প্রকাশ করে থাকে।
  
  বিশেষ ফিচার
  
  একদিন প্রতিদিন
  
  তারা ঝিলমিল
  
  সুরঞ্জনা
  
  প্রতিমঞ্চ
  
  সামাজিক কর্মসূচি 
  সংবাদ পরিবেশনের পাশাপাশি বিভিন্ন সামাজিক কর্মকাণ্ডেও যুগান্তর সক্রিয়ভাবে জড়িত রয়েছে।  পাঠক সংগঠন স্বজন সমাবেশের মাধ্যমে জলবায়ু পরিবর্তন ও মাদকবিরোধী আন্দোলনসহ নানা কর্মসূচি পালন করে থাকে।  এছাড়াও মুক্তিযোদ্ধা সংবর্ধনা, বই উৎসব, শিশুদের চিত্রাংকন প্রতিযোগিতাসহ সমসাময়িক নানা কর্মসূচি পালন করে থাকে।
  
  আরও দেখুন 
   বাংলাদেশের সংবাদপত্রের তালিকা
   বাংলাদেশ সংবাদ সংস্থা
   ইউনাইটেড নিউজ অব বাংলাদেশ
  
  তথ্যসূত্র
  
  বহিঃসংযোগ 
   যুগান্তরের ওয়েবসাইট
   যুগান্তরের মুদ্রণ কপি ওয়েবসাইট
   
  
  বিষয়শ্রেণী:১৯৯৯-এ প্রতিষ্ঠিত
  বিষয়শ্রেণী:বাংলা ভাষার সংবাদপত্র
  বিষয়শ্রেণী:যমুনা গ্রুপ
  বিষয়শ্রেণী:সংবাদ সংস্থা
  বিষয়শ্রেণী:ঢাকায় প্রকাশিত সংবাদপত্র
title: দৈনিক যুগান্তর